Alexander episcopus, servus servorum Dei, dilectis filiis Roberto priori monasterii Sancti Taurini, in episcopatu Ambianensi siti, ejusque fratribus, tam præsentibus quam [futuris], regularem vitam professis in perpetuum. Ad hoc universalis, etc. In primis siquidem statuentes ut ordo monasticus, qui secundum Deum et Beati Benedicti regulam in eodem monasterio institutus esse dignoscitur, perpetuis ibidem temporibus inviolabiliter observetur, præterea quascumque possessiones, quæcumque bona idem monasterium inpræsentiarum juste et canonice possidet, aut in futurum, concessione pontificum, largitione regum vel principum, oblatione fidelium seu aliis justis modis, præstante Domino poterit adipisci, firma vobis, vestrisque successoribus et illibata permaneant, in quibus hæc propriis duximus annotanda vocabulis: ex dono Rorigonis de Roja et uxoris suæ Elisabeth locum ipsum in quo monasterium vestrum constructum est, cum omnibus appenditiis suis. In episcopatu Noviomensi duas partes decimæ de Verpillieres, cum tractu ejusdem decimæ duobus annis et quandam terram apud eamdem villam de Verpilliere et decimæ de Bruier. In episcopatu Ambianensi medietatem molendini de Faleverto pro quo habetis viginti modios frumenti annuatim, quale de molendino provenit, ad illam mensuram quæ tunc temporis habebatur quando conventio facta fuit de eodem molendino et medietatem quartæ partis ipsius molendini pro quinque modiis frumenti et dimidio uno denario minus valentis ad mensuram publicam; in altera medietate quartæ partis octo sextarios frumenti vobis singulis annis persolvendos, quatuor in Nativitate Domini, et quatuor in festo sancti Johannis Baptistæ, pro quibus illius quartæ partis carpentationem providere debeatis, molendinarium in eodem molendino providere et ponere. Ex dono Wermundi et Agnetis, filiorum prædicti Rorigonis, quindecim buvaria terræ allodii sui, quod habebant apud Juiriacum et unum apud Tueuloy. Ex dono Alberici de Roja, filii prædictæ Agnetis, terram quam habebat apud Horvilliers. Ex dono Wermundi de Cersorio quatuor modios frumenti in molendino de Truort singulis annis persolvendos. Ex dono Radulphi de Moscurti unum modium frumenti in eodem molendino annuatim persolvendum. Ex dono Manasses de Duniuntio totius aquæ piscationem cum dominatu a molendino Faleverti usque ad metas quæ dividunt aquam vestram et vivarium de Cella. Ex concessione Nicolai abbatis Corbeiensis et totius conventus sui molendinum suum de Domno Quintino in perpetuum possidendum pro viginti modiis frumenti, quale a molendino habetur ad mensuram molendini. Apud Sanctum Thaurinum quindecim buvaria terræ et decimam in campo de Cayno et in buvario quod desuper illum est et in buvario parvo, quod versus Nemencort est, atque in campo quod inter Bernastrum et Doancurt jacent et campo de Lescafaut et in campo de Barbobusco. In cultura de Bernastre totam decimam. Altare de villa Sancti Thaurini cum minuta decima ejusdem villæ et decimam de quibusdam curticulis forinsecis; decimam de vinea, quæ subtus viam est, et juxta aquam. In eadem villa, tertiam partem majoris decimæ. Altare de Dammiliaco et tertiam partem minutæ decimæ et oblationis in tribus festivitatibus, scilicet Natali Domini, Pascha et Purificatione Sanctæ Mariæ. Tertiam partem decimæ de Oscancort. Apud Mirmont, dimidium buvarium terræ et altare de Athancurt cum illo de la Chavate et tertiam partem decimæ majoris et minoris, cum duabus partibus oblationum in tribus festivitatibus, scilicet in Natali Domini, Pascha et Purificatione Beatæ Mariæ. Ex dono Galfridi et Hersendis duos modios frumenti apud Cellam. Ex dono Gilæ et Bartholomei, filii ejus, decem et octo sextarios frumenti apud Castel. Ex dono Gaufridi de Diencurti duo bovaria terræ. Ex dono Rorigonis decem bovaria terræ apud Athancurt. In nemore de Castel usuarium lignorum ad ignem vestrum faciendum et ad clausuram. Ex dono Elisabeth de Sancto Taurino unum modium frumenti pro anima matris suæ annuatim persolvendum apud Grisviler. Ex dono Fulconis militis unum modium frumenti pro anima uxoris suæ solvendum apud Alemencurt. In molendino de Curchi unum modium frumenti ad mensuram Nigellensem. Apud Davenescurt decem sextarios frumenti. Ex dono Werrici, filii Algotti, quandam vineam apud Rojam. Ex dono Radulphi militis alteram vineam in eodem loco sitam. Ex dono Roberti Barbe de Laocurt et filii ejus Evrardi duo bovaria terræ apud Tillosoy et unum bovarium apud Jueri et unum modium frumenti apud Laocurt annuum. Ex dono Gelduini de Roja quatuor bovaria terræ apud Andechi. Ex dono Eustachii de Sancto Medardo tria bovaria terræ apud vetus castellum Rojæ. Ex dono Garini, majoris de Garmigniaco, unum bovarium terræ apud Jueri. Apud Levanenls dimidium bovarium terræ; inter molendinum Faleverti et Sanctum Medardum tres curticulos. Apud Dammeri quinque hospites in atrio. Apud Martiniacum unum hospitem cum quodam terragio. Apud Nigellam unum hospitem. Apud Rojam duos hospites. Apud Bernastrum duos hospites. Apud Hathancurt duodecim solidos et sex capones. Decimam in quadam terra quæ est inter Villers et Andechi. Ex dono Bonardi et Gilberti terram in qua curtis vestra de Bethencort ædificata est. Ipsam autem, cum appenditiis suis, et minutam decimam ejusdem curtis et terras pertinentes ad eamdem curtem. Ex dono Eurardi et Petri, filii ejus, quatuor bovaria terræ juxta Leavienls. Ex dono Gillemari de Garmigniaco terram quam habebat juxta Bethencurt. Ex dono Nicolai de Chilli duos curticulos. Ex dono Josberti de Roseriis tres curticulos apud Bethencurt. Ex dono Elyranni terram quam habebat apud Buissi. Ex dono Fulconis Ratti duo bovaria terræ apud Bethencurt. Ex dono Engelberti de Parviler tres curticulos et quatuor bovaria terræ. Tria bovaria terræ quæ recepistis a Jacobo in Pulsastro pro discordia quæ erat inter vos et eumdem Jacobum de terra de Bucherel. Prohibemus itaque, ut nullus terras vel possessiones quæ a vestro tenentur monasterio aliis ecclesiis vel monasteriis in vita seu in morte conferre vel ab ipso alienare absque licentia et assensu capituli Cluniacensis præsumat. Sane novalium vestrorum, quæ propriis manibus aut sumptibus colitis sive de nutrimentis vestrorum animalium nullus omnino decimas vel primitias a vobis exigere præsumat. Liceat quoque vobis laicos e seculo fugientes liberos et absolutos ad conversionem recipere et in vestro monasterio absque contradictione qualibet retinere. Prohibemus insuper, ut nulli fratrum vestrorum post factam in loco vestro professionem fas sit de eodem loco sine licentia prioris sui, nisi obtentu arctioris religionis, discedere; discedentem vero sine communium litterarum vestrarum cautione nullus audeat retinere. In parrochialibus autem ecclesiis quas tenetis, liceat vobis presbiteros eligere et episcopis præsentare, quibus si idonei fuerint, episcopi curam animarum committant, ut ipsis quidem de spiritualibus, vobis vero pro temporalibus ad vestrum monasterium pertinentibus debitam subjectionem impendant. Cum autem generale interdictum terræ fuerit, liceat vobis, clausis januis, non pulsatis campanis, exclusis interdictis et excommunicatis, suppressa voce, divina officia celebrare. Sepulturam quoque ipsius loci liberam esse concedimus, ut eorum devotioni et extremæ voluntati, qui se illic sepeliri deliberaverint, nisi forte excommunicati vel interdicti sint, nullus obsistat; salva tamen justitia illarum ecclesiarum a quibus mortuorum corpora assumuntur. Decernimus ergo, etc. (ut supra, en ajoutant après apostolica authoritate), et diocesani episcopi canonica justitia. Si qua igitur, etc. Ego Alexander, catholicæ ecclesiæ episcopus, subscripsi. Ego Hubaldus, Hostiensis episcopus, subscripsi. Ego Chumudus Salspurgensis ecclesie humilis minister, Sabinensis episcopus, subs. Ego Johannes, presbiter cardinalis SS. Johannis et Pauli tituli Pamachii, subs. Ego Johannes, presbiter cardinalis tituli Sanctæ Anastasiæ, subs. Ego Johannes, presbiter cardinalis tituli S. Marci, subs. Ego Theodorus, presbiter cardinalis Sancti Vitalis tituli Vestinæ, subs. Ego Petrus, presbiter cardinalis tituli Sanctæ Susannæ, subs. Ego Petrus, presbiter cardinalis tituli Sancti Chrisogoni, subs. Ego Cinthyus, presbiter cardinalis tituli Sanctæ Cæciliæ, subs. Ego Arduinus, presbiter cardinalis tituli Sanctæ Crucis Hierusalem, subs. Ego Matheus, presbiter cardinalis tituli Sancti Marcelli, subs. Ego W[illelmus], Remensis archiepiscopus, tituli Sanctæ Sabinæ cardinalis, subs. Ego Jacobus, diaconus cardinalis Sanctæ Mariæ in Cosmedin, subs. Ego Arditio, diaconus cardinalis Sancti Theodori, subs. Ego Laborans, diaconus cardinalis Sanctæ Mariæ in Porticu, subs. Ego Rainerus, diaconus cardinalis Sancti Georgii ad Velum Aureum, subs. Ego Gratianus, diaconus cardinalis Sanctorum Cosmæ et Damiani, subs. Ego Johannes, diaconus cardinalis Sancti Angeli, subs. Ego Matheus, Sanctæ Mariæ Novæ diaconus cardinalis, subs. Datum Laterani per manum Alberti, sanctæ Romanæ ecclesiæ presbiteri cardinalis et cancellarii, sexto idus aprilis, indictione duodecima, incarnationis Dominicæ anno millesimo centesimo septuagesimo nono, pontificatus vero domini Alexandri papæ tertii anno ejus vigesimo.